Lav et referat af nedenstående tekst:

Tekst:
Skoleleder på Gistrup Thorstein Jensen blev onsdag aften, mens han så corona-pressemøde, ringet op af Styrelsen for Patientsikkerhed og bedt om at stramme op på skolens corona-initiativer. Det sker efter en kraftig stigning i antallet af smittede i december, hvor antallet af smittede siden begyndelsen af december er steget fra tæt på nul til 30 elever og to medarbejdere onsdag. - Men vi har allerede været i gang et stykke tid, for vi har kunnet se, hvor det bar henad, siger skolelederen, der torsdag vil drøfte med sine medarbejdere, hvordan situationen skal håndteres, indtil alle elever skal sendes hjem 15. december. Adskilte klasser Skolen har de seneste uger sørget for at holdes de enkelte klasser adskilte, fortæller Thorstein Jensen, og det har generelt fungeret godt, selv om det har givet udfordringer i enkelte fag som for eksempel gymnastik. - Den store udfordring for os er fritidsdelen, altså vores DUS-ordning. Der er det jo svært at holde dem klasseopdelte, fordi aktiviteterne går på tværs af klasser, siger han. Thorstein Jensen tilføjer, at allerede har været nødvendigt at holde elever fra de klasser, hvor der er smittede, adskilt fra de øvrige i DUS-ordningen. - Vi har indtil nu brugt nålestikmetoden, hvor vi kunne se, det var nødvendigt, men nu må vi se på, hvordan vi får lavet en løsning for alle elever, siger han.

Referat:
Gistrup Skole skal lave ændringer i hverdagen for at dæmme op for en stor corona-smittestigning de seneste uger.